Indonisiska AirAsia 8501 flogvanlukkan

AirAsia Indonesia flogfar QZ 8501, var eitt indonesiskt Airbus A320-flogfar, ið var bygt í 2008. Hin 28. desember 2014, ið var sunnudagur, hvarv tað á rutuni frá Surabaya í Indonesia til Singapore við 155 ferðafólkum og sjey starvsfólkum umborð. Hildið var, at tað var dottið niður í norðara parti av Javahavinum í Karimatasundinum millum oyggjarnar Java, Sumatra og Borneo.  Týsdag seinnapart lokala tíð hin 30. desember 2014 vóru vraklutir av horvna flogfarinum og meira enn 40 lík funnin í Kirimatasundinum. Tað var staðfest, at talan var um vraklutir av AirAsia QZ 8501 flogfarinum.jp.dk - Over 40 lig fundet blandt vragrester i JavahavetAktuelt.fo - 40 lík av horvna flogfarinum funnin

Flogfarið misti sambandið við flogleiðararnar í Jakarta kl. 0.17 lokala tíð (kl. 7.17 føroyska tíð) eftir at hava fingið noktandi svar uppá fyrispurning um at sleppa at flúgva hægri uppi orsakað av óveðri. Tætt flogferðsla var í økinum júst tá, seks onnur flogfør vóru á leiðini, tí var svarið noktandi. Flogskiparin spurdi eisini, um hann kundi snara til vinstru, tað slapp hann heldur ikki. 

 Ferðafólk og manning 

AirAsia almannakunngjørdi tjóðskapin hjá teimum 162 ferðafólkunum og manningini á flogfarinum, sum taldi 144 vaksin fólk, 17 børn og eitt pinkubarn.
Kabinustarvsfólkini vóru fýra flogternur. Harumframt hevði AirAsia ein maskinmeistara sum við sum partur av flogmanskapinum umborð.

Pilotarnir umborð vóru:
Kapteinur Iriyanto, ið var indonesi, og sum hevði flogið 20,537 flogtímar, harav 6,100 vóru við AirAsia Indonesia á Airbus A320.
Annar flogskipari var Rémi Emmanuel Plesel, ein fraklendingur, ið samanlagt hevði flogið 2,275 tímar við AirAsia Indonesia.

+Persoar umborð eftir tjóðskapiTjóðskapurTal155311 1 Hong Kong resident among passengers on missing AirAsia flight South China Morning Post, 29. des. 20141 Tilsamans162

 Keldur 

Bólkur:Flogvanlukkur
Bólkur:2014
Bólkur:Indonesia